In nomine Domini, amen. Anno incarnationis ejusdem Mº CCº nonagesimo quarto, mense januario, die martis post octabas beati Vincentii, ego Guillermus Michelins de Lucenayo notum facio universis presentibus et futuris quod ego vendo, concedo et imperpetuum quitto, pro me et meis, reverendo in Christo patri Hugoni Dei gratia episcopo Eduensi, nomine sedis episcopalis Eduensis, medietatem meam cujusdam domus site in villa de Lucenayo, juxta domum Guioti de Barro, generi Perrini, clerici, et partitur divise cum dicto domino episcopo; item, medietatem meam oschie retro dictam domum site. Et hanc venditionem facio precio sexdecim librarum Dyvionensium de quibus me teneo a dicto domino episcopo plenarie et integre pro pagato. Quare de predictis rebus venditis me devestio, etc. Actum in presentia Hugonis de Sancto Poncio, clerici, notarii curie Eduensis, Hugonis Clerici, castellani de Lucenay, Guillermi de Milleri, domicelli, et Hugonis de Volemer, testium ad hoc vocatorum, anno, mense et die predictis.